section_heading: Uvod
paragraph_text: Car Ivan Grozni u početku svoje vladavine doživio je nekoliko osobnih tragedija: 1538. godine majku su mu otrovali boljari, 1553. godine sin Dimitrije Ivanovič (stariji), njegov prvijenac, utopio se u rijeci pod nejasnima okolnostima, a 1560. godine izgubio je voljenu suprugu Anastasiju Romanovnu, za koju je sumnjao da je otrovana. Također, prijatelji i suradnici kojima je vjerovao više su ga puta izdali: 1553. godine dok je car bio bolestan, njegovi najbliži boljari odbili su položiti zakletvu njegovome sinu, careviću Dmitriju Ivanoviču (mlađem), dok je 1564. godine njegov najbolji vojskovođa i prijatelj iz djetinjstva, knez Andrej Mihajlovič Kurbski, prebjegao u Poljsko-Litavsku Uniju.